אנשי זאב

אנשי זאב (המכנים עצמם בשם גארו Garou) הם משני צורה שיכולים להשתנות מצורה אנושית לזאב (ולצורות ביניים). הם חזקים פיזית מרוב היצורים החיים, חסינים מפני מחלות, אך הם עדיין יצורים חיים והם עדיין יכולים למות.

אנשי זאב נרפאים הרבה יותר מהר מבני אדם רגילים וקשה מאוד להרוג אותן. תיאורטי תוחלת החיים הרגילה שלהם היא מאה השנים ואף מעבר לכך. אולם, נדיר כי לאיש זאב יש את המותרות של מוות מזקנה.

גארו יכולים לשנות את צורתם בין חמש צורות: הומיד: צורה של אדם רגיל. גלאברו: דומה בערך לאדם, אך יש לו דם תכונות חייתיות של זאב. קרינוסים: "צורת המלחמה", הכלאה מפחידה של בני אדם וזאב . היספו: זאב ענק. זאב רגיל.

אנשי זאב אינם יכולים להתרבות ביניהם כדי לשמור על שושלת היוחסין שלהם; הדם שלהם חזק מדי, והתוצאה היא תמיד מטיס מעוות. כדי להמשיך בקווי הדם שלהם, אנשי זאב חייבים להזדווג עם בני אדם או עם זאבים. עם זאת, הסיכוי שילדים או גורים הנובעים מזיווג כזה יתממש הוא קטן. ברוב המקרים, צאצא איש הזאב אינו איש זאב והוא אדם רגיל או זאב רגיל. חלקם שחיים בקרב אנשי זאב, נקראים בשם קינפולק והם יורשים ניצוץ של רוח הוריהם ועלולים לפתח יכולות על טבעיות קלות.

.

### היסטוריה

אנשי הזאב, נוצרו על מנת לשרת את גאיה. לוודא שהעולם כולו מגיב ופועל בהתאם לרצונה. ופעם, בתקופות טובות יותר, בהיות גדולים וחזקים יותר מכל דבר אחר, הם אכן שלטו בעולם והרסו את כל המזיקים שבו.

בעבר הרחוק, מתחת לגאיה עמדה שלישיית כוחות טבע. כוחות אשר כל עוד הם מאוזנים אחד מול השני הם מאפשרים לעולם כולו לפעול. השלישייה הייתה:

The Wyld – הווילד הוא כוח הטבע היוצר. זה שמשנה ומוסיף. כל תחילתו של צמח הוא זרע עם קצת כוח ווילד מפוזר בתוכו. זהו כוח כאוטי (chaos) אשר מופיע ופועל.

The Weaver – הוויבר הוא הכוח האורג והמחזיק. הוא זה שדואג שכל דבר יישאר יציב מספיק זמן על מנת שלא ישתנה למשהו אחר. הסיבה שכאדם אתה נשאר אדם כל חייך ולא משתנה לפתע לזבוב הוא הוויבר. הווילד מאפשר לדברים חדשים לקרות ולהופיע, הוויבר דואג לכך שהווילד לא ישתולל יותר מידי והוא מחזיק את הטבע קבוע דיו, כך שכל יצור בטבע יוכל לזהות את שקורה ולפעול בהתאם.

The Wyrm – הווירם הוא הכוח ההורס. בלעדיו דברים היו ממשיכים ולא מפסיקים. בלעדיו לא היה מקום לדברים חדשים להופיע. עץ היה גדל וממלא את היקום כולו. הווירם מגיע והורס את הדבר. כמובן שלא מדובר בהריסה כך סתם, אלא בהריסה בהרמוניה עם הכוחות האחרים. או לפחות זה מה שקרה פעם.

פעם שלושת הכוחות האלו היו בהרמוניה אחד עם השני. חשוב להבין שכוחות אלו אינם בעלי אינטליגנציה כפי שאנו תופסים אותם, אלא אלו כוחות פועלים – כמו כוח הגרוויטציה, כמו תפיסת החלל שמסביבנו. אלו כוחות שמאפשרים לטבע עצמו לפעול ולנו, בתוך הטבע, להתקיים.

פעם העולם היה מושלם. הכול עבד כמו שצריך. יצורים היו גדלים מתפתחים ומתים בטבע, בצורה טבעית והרמונית.

משהו קרה והכוחות האלו השתנו, השתגעו, התפתחו בצורה שאינה מובנת והחלו לפעול כנגד גאיה. מה שפעם היה הרמוני נהיה דיסהרמוני, הכוחות החלו לפעול אחד כנגד השני, כנגד גאיה וכל הקיים על גאיה (בני אדם, חיות והעולם עצמו).

הווירם החל להרוס לשם ההריסה. כל הזוועות שקורות היום – מהווירם הם מגיעים. בארות נפט שמוזרמות לנחלים, זוועות מלחמת העולם השנייה, עינויים, רצח וכדומה. כל אלו פעולות של הווירם אשר פועל על כולנו. היות וכוח הווירם, כמו כוח המשיכה, פועל על כל אחד ואחד מאתנו, אזי אנו כבר מזהים את ההרס עם הטבע. מתרגלים לפצצות שמתפוצצות בתל אביב, מלחמות כל 10 שנים, מסכות אב"כ, ילדים שלוקחים סמים, מכות בבית הספר, מורים מתעללים בתלמידים – כל אלו מההשפעות של הווירם.

הוויבר החל לארוג את המציאות לשם האריגה עצמה. הוא מנסה ליצור מהמציאות מעין פסל אחד מושלם שאינו זז (ואינו חי). בעבר הוא היה מחזיק את הדברים בהרמוניה, היום הוא רק מנסה להחזיק את הדברים. כל הערים הענקיות, מערך הכבישים העוטף את העולם, תעשיה אשר מייצרת דברים שאינם מן הטבע ויכולים להחזיק אלפי שנה לפני שיהרסו, מדע שחוקר את הטבע בניסיון להבין את טיבו ובכך למנוע כל שינוי – כל אלו תוצרי הוויבר.

רק הווילד, שומר על פעולתו כפעם, אך זו אינה מספקת יותר עם השתגעותם של הכוחות האחרים.

אנשי הזאב מכירים את הכוחות, מרגישים את פעולתם בעולם. אנשי הזאב הם תאי הדם הלבנים של גאיה, הם כאן על מנת לשמור ולחזק אותה. והנה, הכוחות של גאיה פועלים כנגדה. הווירם מנסה להרוס עוד ועוד בעולם. ואנשי הזאב מנסים להלחם בכך, להחזיר את הטבע כפי שהוא היה בחזרה למצבו הקודם.

אך נשארו כה מעט אנשי זאב. הווירם פעל שנים רבות והרג בהם עוד ועוד, עד אשר נשארו מעטים להלחם מול ההרס הגדל. ובשעה שהם נחלשו, הווירם התחזק. יש מספיק פצצות אטומיות היום להרוס את העולם הפיזי, אבל עדיין אין מספיק להרוס את גאיה כולה. אך לא ירחק היום והווירם יהיה חזק דיו לעשות גם זאת ואז הסוף יגיע- האפוקליפסה.

שאלה מתבקשת לסיום הרקע לעולם היא כיצד בעולם שלנו, שאנו מכירים ויודעים, קיימים אנשי זאב ואנו לא מכירים אותם?

ראשית, ברור שאיש זאב, אשר יכול ללכת כבן אדם רגיל ולהראות ככזה, קשה יהיה לגלות בחברה שלנו. אולם אנשי זאב הופכים מידי פעם להיות חצי אדם חצי זאב, כיצד עדיין הם שומרים על קיומים בסוד?

מספרים על תקופת הכבילה הגדולה (The Impergium), זו אותה תקופה עתיקה ונשכחת, בה במשך עשרת אלפי שנים, אנשי הזאב שלטו בכל הקורה בעולם. בני האדם, שכבר באותה תקופה החלו לנסות ולשנות את העולם לפי צורכיהם (צורת פעולה של הוויבר – בו הוא מנסה לייצר משהו מושלם, מעין אוטופיה שתישאר לעד) היו תחת דיקטטורה של אנשי הזאב. אלו נעו ונדו בעולם כולו ודאגו שכמות בני האדם לא תגדל מעבר למה שהטבע יכול לתמוך, ושבני האדם לא ישנו יותר מידי בעולם. זו הייתה דיקטטורה שבה חיו בפחד עמוק כלל בני האדם. פחד כה עמוק, שנשאר בתוכנו עד היום הזה. בכל מקום שבו היו יותר מידי בני אדם – הרגו חלק מהם. במקום בו בנו יותר מידי, הרסו את שבנו והרגו את מי שבנה. הייתה זו דיקטטורה נוראית בה לא ידעת מה יוליד היום והוריך נרצחו מול עיניך.

אדם שעובר זוועות מצליח להשכיח מעצמו את אותן זוועות על מנת שלא לכרוע תחתיהם. הוא משנה את מה שהוא זוכר כך שהוא יהיה סביל יותר. זה מנגנון אנושי בסיסי. אחרי עשרת אלפי שנה של זוועות, החל לפעול מנגנון דומה ביחס לאנשי הזאב אך הוא חזק יותר, הוא עמוק יותר ולא ניתן להעלים אותו. גם אחרי אלפי שנה בה בני האדם לא נתונים למרותם של אנשי הזאב, אותו פחד קדמון מפעם בתוכם. כאשר איש זאב משתנה למשהו שאינו אנושי (חצי אדם חצי זאב) אותו פחד קדמוני פועל מייד ובן האדם שוכח (מתעלף, בורח או מדחיק) את שקרה. לא משנה אם האיש זאב בא לבקש סיגריה, אם הוא נראה כאותה מפלצת קדמונית דיקטטורית, בן האדם ייזכר במקום עמוק בזוועות העתיקות וישכיח מעצמו את בקשת הסיגריה וראיית המפלצת הזו.

אנשי הזאב, כאשר הם מנסים להתקרב לבני האדם – בני האדם דוחים אותם ומתעלמים מהם. הדבר יוצר ניכור עמוק. זכרו, מדובר באדם שמגלה בבגרותו שהוא איש זאב, ולפתע החברה כולה מנדה אותו מתוכה. לא מתוך מודעות (שעם זה אפשר להתמודד) אלא בהתעלמות ובשכחה.

עם כל זה אמור איש הזאב להתמודד.

מבוסס על מאמר: http://www.demons.org.il/times-article.php?idarticle=152&idtimes=34

.

### אומת הגארו

אומת גארו מתייחסת לברית של 13 שבטי גארו. לאומת גארו אין ראש אמיתי ואין לה גוף שלטון מרכזי. זקנים בודדים יכולים לנסות להשפיע על האומה, אך אינם יכולים לפקוד עליה בפועל.

שבטי הגארו הם:

* Black Furies
* Bone Gnawers
* Children of Gaia
* Fianna
* Get of Fenris
* Glass Walkers
* Red Talons
* Shadow Lords
* Silent Striders
* Silver Fangs
* Uktena
* Wendigo

בעבר היה קיים גם שבט האולרים הלבנים (White Howlers) ואולם שבט זה הושחט והפך לשבט רקדני הספירלה השחורים (הנשלט על ידי הווירם).